**ОТЧЕТ**

**ЗА ДЕЙНОСТТА НА**

**НЧ „ПРОСВЕТА-1898” С.ПАТРЕШ**

**ПРЕЗ 2021 г.**

Вече 2 години пандемията блокира целия свят. Но това не ни спира да развиваме дейност, доколкото ни позволява ситуацията. Не успяхме да изпълним на 100% Годишната програма за развитие на читалищната дейност. Въпреки това библиотеката остана отворена, съобразно заповедите на министерството на културата, в определените периоди и спазване на епидемиологичните изисквания.

Основни библиотечни показатели през 2020 година:

1. Читатели – общо 60:

* Мъже - 22;
* Жени – 38;
* Деца до 14 год. – 15.

1. Библиотечен фонд – 13 454 тома.
2. Набавени книги – няма.
3. Абонирани периодични издания – 1 бр.
4. Заети библиотечни материали:

– Книги – 418 бр.;

– Други – 0 бр.

1. Посещения:

* За дома – 152 бр.;
* В читалня – 0 бр.;

В Библиотеката системно се подготвят витрини, свързани с бележити годишнини на поети, писатели, други известни личности и за отбелязването на исторически събития на национални и местни празници, както и други вълнуващи читателите актуални теми.

Дейност на Читалището през 2021 година:

1. Общо витрини – 28 бр.;
2. Радиопредавания –11 бр.

Всички дейности на Читалището са насочени към отделният читател. Особено внимание се отделя на децата и учениците.

На 18 януари, 15 февруари и 15 март направихме кулинарни изложби на различна тематика, в които се включиха повече от 20 участника. Те бяха репетиция за предстоящия фестивал на традиционната павликенска кухня, но за жалост той не се състоя.

На 1 март по традиция окичихме мартенско дръвче и го поставихме пред читалището.

3 март отбелязахме пред паметника на загиналите патрешчани.

На 13 март отново се пресъздаде старинния обичай „Сирници”.

Селото ни се представи достойно на Фестивала на рибената чорба на 19 юни в гр. Бяла черква.

На 3 юли с красива заря и празнично хоро отбелязахме 144 г. от изпращането на ген. Гурко от Патреш. Проведохме и благотворителна кампания за подпомагане дейността на читалището и събрахме 142 лв.

На 17 юли ПГ „Елúя“ взе участие във фолклорния празник „Под липите на Горна Липница“.

На 19 август децата на Патреш се забавляваха в лятната работилница. Под беседката на открито правихме капани за сънища.

1. **ТВОРЧЕСКА ДЕЙНОСТ НА ЛЮБИТЕЛСКИТЕ ГРУПИ И КЛУБОВЕ**

За съжаление **Детско-юношески клуб „Приятели на книгата” и Певческа група „Елùя”** не можаха да се изявят през изминалата година.

1. **ОРГАНИЗАЦИОННА И ФИНАНСОВА ДЕЙНОСТ**

През този отчетен период Настоятелството на читалището въпреки трудностите успя да осъществи финансово обезпечаване на планираните дейности. Нещо повече-с помощта на събраното дарение и спестени собствени средства закупихме лаптоп, проектор и екран, които ще бъдат в помощ на читалищната дейност занапред.

Читалището набира средства чрез:

- субсидия от държавния бюджет;

- наем от земеделска земя;

- членски внос;

- проекти и програми;

Текущата документация и счетоводните документи се поддържат според изискванията на закона .

1. **ЧОВЕШКИ И ФИНАНСОВИ РЕСУРСИ**
2. **Персонал**

Читалищното настоятелство и библиотекарят-секретар допринасят за цялостната административна и творческа дейност на Читалището, работата по проекти, както и поддържането на материалната база.

1. **Материално-техническа база**

Сградата на Читалището се води като общинска собственост, която е отдадена на Читалището безвъзмездно. Всички помещения в нея се нуждаят от ремонт. Има нужда от подмяна на дограма, улуци. Но средствата на Читалището са недостатъчни.

Закупените пожаротехнически средства за първоначално гасене подлежат на проверка от компетентно лице всяка година, която се заплаща.

1. **Земеделски земи, с които разполага Читалището**

Обработват се 28,580 дка от общо 49,905 дка.

Лозята в местността Ортоорман 1,280 дка и в местността Недански ливади 20,045 дка не се работят.

Арендаторите не проявяват интерес, защото са далеч и са заблатени.

Отчетените прояви и дейности през периода категорично показват, че Читалището ни е действащо и активно.

**февруари 2022г. Г. Маринова**

**с. Патреш Председател на НЧ“Просвета-1898“**

**с. Патреш**

**ГОДИШНА ПРОГРАМА**

ЗА РАЗВИТИЕ НА ЧИТАЛИЩНАТА ДЕЙНОСТ

НА НЧ „ПРОСВЕТА 1898” С. ПАТРЕШ

ЗА 2022 ГОДИНА

1. Сграден фонд и състояние:

- Общинска сграда, предоставена безвъзмездно на читалището чрез акт за публична общинска собственост. Читалищната сграда е с площ 2 110 кв. м., масивна, двуетажна, строена през 1962 г.;

- Сградата генерира големи разходи за топлина и енергия. Нуждае се от саниране, подмяна на дограма, подмяна на улуци, интериорно осветление, отопление и боядисване на всички помещения. Балкона на големият салон е неизползваем и опасен за ползване.

1. Човешки ресурси:

- щатен персонал: 1 брой;

- степен на образование: средно специално.

1. Библиотечна дейност:

- библиотечен фонд: 13 454;

- новопостъпили книги: няма;

- брой читатели: 51;

- Номер на регистрация в Обществени библиотеки: 1441 от дата 19.10.2016 г.

1. Художествено-творческа дейност:

- Певческа група „Елúя”;

- Клуб „Приятели на книгата” – деца и младежи.

1. Работа по проекти: търсене на възможности за кандидатстване.
2. Основни задачи:

- Задоволяване на потребностите на гражданите и децата, свързани с:

* 1. знанието;
  2. запазване и обогатяване на традициите в селото;
  3. да следи развитието на общността – да я провокира и подпомага. Да поема отговорност пред самата общност, да се променя и развива;
  4. достъп до информация;
  5. социални дейности.

1. Библиотека:
2. Библиотеката да работи по почина „Читател от всеки дом”;

*Срок: постоянен*

*Отг.: Библиотекар*

1. Откриване на лятна читалня от 01.07.2022 г. до 30.08.2022 г.;

*Срок: постоянен*

*Отг.: Библиотекар*

1. Колективни четения;

*Срок: постоянен*

*Отг.: Библиотекар*

1. Да продължи работата на клуб „Приятели на книгата”, като дейността му е свързана с национални чествания и велики дати и др. културно-масови дейности;

*Срок: постоянен*

*Отг.: Библиотекар*

1. Витрини и табла – да бъдат изготвени по теми, подсказани от читатели и чествания;

*Срок: постоянен*

*Отг.: Библиотекар*

1. Културно-масова дейност:

|  |  |  |  |
| --- | --- | --- | --- |
| **№** | **Дата** | **Тема** | **Вид** |
| 1. | 15.01.2022 г. | „Най-хубавия снежен човек” | Работилница с клуб „Приятели на книгата” |
| 2. | 21.01.2022 г. | Бабинден – пресъздаване на обичая, съвместно с Пенсионерски клуб с. Патреш | Тържество |
| 3. | 18.02.2022 г. | „Времето е в нас и ние сме във времето“ В. Левски | Радиопредаване, Витрина |
| 4. | **01.03.2022 г.** | **Ден на самодееца** | **На разпявка с ПГ „Елия”**  **с. Патреш** |
| 5. | **03.03.2022 г.** | **„Нека погледи сведем…”** | **Отбелязване на нац. празник** |
| 6. | **06.03.2022г.** | **Сирнишки огън** | **Възстановка на народен обичай** |
| 7. | 08.03.2022 г. | „8-ми март – Триумф на любов, благодарност и уважение към жените“ | Тържество с участие на ПГ „Елúя” |
| 8. | Април 2022 г. | Седмица на детската книга:  „Пипи Дългото чорапче““-115 г. от рожд .на Астрид Линдгрен. | Колективно четене на книги с клуб „Приятели на книгата” |
| 9. | 16.04.2022 г. | Лазаруване | Обход на домовете |
| 10. | 20.04.2022 г. | 146 г. от избухването на Априлското въстание | Радиопредаване |
| 11. | От 17.04. до 24.04.2022 г. | Цветна неделя, Шарен Великден | Изложба на цветя, козунаци и шарени яйца, тържество |
| 12. | 05.05.2022 г. | „Заблеяло ми е агънце” | Радиопредаване по случай Гергьовден |
| 13. | 24.05.2022 г. | Патронен празник на НЧ „Просвета-1898” с. Патреш | Виене на венци за читалището |
| 14. | 01.07.2022 г. | Откриване на лятна читалня | Среща на клуб „Приятели на книгата” |
| 15. | **09.07 2022 г.** | **145 години от освобождението от турско робство и изпращане на ген. Гурко от Патреш** | **Отбелязване на годишнина** |
|  |  |  |  |
| 16. | 21.07.2022 г. | 154 г. от битката на четите на Хаджи Димитър и Стефан Караджа в местността Дядопановата кория | Радиопредаване |
| 17. | Август 2022 г. | „Мечо Пух“-140 г. от рожд. на Алън Милн | Читалня за най-малките |
| 18. | **19.08.2022 г.** | **„При баба на кафе”**  **Приготвяне на кафе на пясък в ПК** | **Подкрепа за Пенсионерския клуб при подготовката за празника им** |
| 19. | 05.09.2022 г. | „Съединението прави силата” | Радиопредаване |
| 20. | 21.09.2022 г. | „Роди се независимо Царство България” | Радиопредаване |
| 21. | **14.10.2022 г.** | **Св. Петка – пазителката на селото** | **Празник на църквата и селото** |
| 22. | **14.10.2022 г.** | **„НАШИТЕ ДЕЦА ХУБАВИ VI” – фестивал на детското и младежко изпълнителско изкуство** | **Фестивал** |
| 23. | **29.10.2022 г.** | **Празник на селото - събор** | **Традиции** |
| 24. | 01.11.2022 г. | „Ден на Будителите” | Радиопредаване |
| 25. | 30.11.2022 г. | „Красива Коледа” | Празнично украсяване на Читалището |
| 26. | 16.12.2022 г. | „На раздумка с чайче –  Традиции по Коледа” | Седянка в ПК – идеи за празничната вечеря |
| 27. | **Декември 2022** | **„Бабиното внуче празнува**  **Коледа ”** | **Детски коледен празник съвместно с Кметство с.Патреш и Пенсионерски клуб** |
| 28. | Декември 2022 | Коледни тържества | Традиции |

1. Художествена самодейност:

- Репетиции и участия на певческа група „Елúя” с. Патреш.

Всички мероприятия и читалищни дейности се провеждат с подкрепата на Община Павликени и Кметство с.Патреш.

**Дата: 01.11.2021 г.**

**ГИНКА МАРИНОВА**

*Председател на НЧ „Просвета-1898”*

*с. Патреш*

*Изготвил:*

**СВЕТЛАНА МАРКОВА**

*Библиотекар на Читалище с. Патреш*